Document ID: 32005D0672

SKLEP SVETA
z dne 13. junija 2005
o podpisu Dodatnega protokola k Sporazumu o pridružitvi med Evropsko gospodarsko skupnostjo in Turčijo po širitvi Evropske unije
(2005/672/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 310 v povezavi z drugim stavkom prvega pododstavka člena 300(2) Pogodbe,
ob upoštevanju Akta o pristopu iz leta 2003 in zlasti člena 6(2),
ob upoštevanju predloga Komisije,
ob upoštevanju naslednjega:
(1)
Sporazum o pridružitvi med Evropsko gospodarsko skupnostjo in Turčijo, podpisan 12. septembra 1963 v Ankari (v nadaljevanju „Sporazum iz Ankare“) (1), je začel veljati 1. decembra 1964 (2).
(2)
Člen 6(2) Akta o pristopu iz leta 2003 od novih držav članic zahteva, da pristopijo k sporazumom, ki so jih države članice in Skupnost skupaj sklenile s tretjimi državami.
(3)
Komisija, ki jo je Svet pooblastil za pogajanja s Turčijo o Protokolu k Sporazumu iz Ankare, da bi se upoštevala širitev Evropske unije, je uspešno izvedla ta pogajanja.
(4)
Ob upoštevanju njegove sklenitve, je treba Dodatni protokol podpisati v imenu Skupnosti in njenih držav članic -
SKLENIL:
Edini člen
Predsednik Sveta je s tem sklepom pooblaščen za imenovanje oseb(e), pooblaščene(-ih) za podpis, v imenu Evropske skupnosti in držav članic, Dodatnega protokola k Sporazumu o pridružitvi med Evropsko gospodarsko skupnostjo in Turčijo po širitvi Evropske unije, ob upoštevanju njegove sklenitve.
Besedilo Dodatnega protokola je priloženo k temu sklepu.
V Luxembourgu, 13. junija 2005

Labels: 18
15
5